Καταλωνία

Πατήστε εδώ για να δείτε το χάρτη της περιοχής σε πλήρη οθόνη. Πρότυπο:CountryData2HTMLΠρότυπο:GPX indicatorΠρότυπο:PAGEBANNER:Montserrat Mountains banner.jpg Η Καταλωνία (Καταλανικά: Catalunya, Ισπανικά: Cataluña, Οξιτανικά: Catalonha) [1] είναι αυτόνομη κοινότητα στα βορειοανατολικά της Ισπανίας. Συνορεύει με την Γαλλία και την Ανδόρα στα βόρεια κατά μήκος των Πυρηναίων, τη Μεσόγειο Θάλασσα στα ανατολικά, τη Βαλένθια στα νότια και την Αραγωνία στα δυτικά. Πρωτεύουσά της είναι η φημισμένη πόλη της Βαρκελώνης. == Με μια ματιά == Η Καταλωνία αποτελεί σήμερα μία αυτόνομη περιοχή εντός της Ισπανίας, αλλά ιστορικά ήταν τμήμα του Στέμματος της Αραγωνίας το οποίο κατά κάποιον τρόπο προηγείται ιστορικά της ίδιας της Ισπανίας (το Στέμμα της Αραγωνίας και το Στέμμα της Καστίλλης-Λεόν ενώθηκαν για να σχηματίσουν την Ισπανία). Η περιοχή έλαβε το τωρινό της καταστατικό αυτονομίας αρχικά κατά τη διάρκεια της Δημοκρατικής περιόδου (δεκαετία του 1930) και στη συνέχεια μετά το θάνατο του δικτάτορα Φράνκο το 1975, ενώ συνεχίζει να ασκεί πιέσεις για περαιτέρω πολιτική και οικονομική αυτονομία, κυρίως όσον αφορά την προστασία της πολιτισμικής και γλωσσικής της ταυτότητας, καθώς και υπό την μορφή του δικαιώματος να εισπράττει η ίδια τους φόρους εντός των εδαφών της και να διαθέτει τα έσοδα από αυτή την δραστηριότητα όπου η ίδια το θεωρεί αναγκαίο. Η Καταλωνία έχει δει μεγάλο αριθμό διαδηλώσεων να λαμβάνουν χώρα υπέρ της ανεξαρτησίας της από την Ισπανία, όπως η Πορεία για την Καταλωνία του 2013. Ένα δημοψήφισμα για την ανεξαρτησία της περιοχής έχει προβλεφθεί να διεξαχθεί εντός του 2014. === Γλώσσες === Οι κύριες γλώσσες της Καταλωνίας είναι τα Καταλανικά, τα Ισπανικά και τα Οξιτανικά (Αρανικά), τα οποία και αποτελούν επίσημη γλώσσα στην Κοιλάδα του Αράν. Τα Καταλανικά (català) είναι η "ιδιαίτερη γλώσσα" της Καταλωνίας, μαζί με τα Ισπανικά (και από το 2006 μαζί με τα Αρανικά). Τα Καταλανικά ομιλούνται επίσης στην Ανδόρα, τις Βαλεαρίδες Νήσους, της Βαλένθια, την Λα Φράνχα (την ανατολική λωρίδα της Αραγωνίας), το Λ'Αλγκέρ-Αλγκέρο (μία μικρή παραθαλάσσια πόλη στην ιταλική νήσο της Σαρδηνίας), καθώς και το Ρουσιγιόν (μια περιοχή στα νότια της Γαλλίας η οποία συχνά αποκαλείται και Βόρεια Καταλωνία, της οποίας η έκταση αντιστοιχεί περίπου με τον σημερινό νομό των Ανατολικών-Πυρηναίων). Σε καθημερινή χρήση, ποσοστό 11.95% επί του συνολικού πληθυσμού της περιοχής ισχυρίζεται ότι χρησιμοποιεί ισόποσα τα Ισπανικά και τα Καταλανικά, ενώ ποσοστό 45.92% χρησιμοποιεί κυρίως τα Ισπανικά και ποσοστό 35.54% χρησιμοποιεί κυρίως τα Καταλανικά. Υπάρχει μεγάλη διαφορά μεταξύ της μητροπολιτικής περιοχής της Βαρκελώνης (και, σε μικρότερο σκέλος, της περιοχής της Ταραγκόνα), όπου τα Ισπανικά ομιλούνται περισσότερα από τα Καταλανικά, με το υπόλοιπο τμήμα της Καταλωνίας, όπου τα Καταλανικά είναι ξεκάθαρα πιο ομιλούμενη γλώσσα από τα Ισπανικά. Οι τουρίστες που ομιλούν τα Ισπανικά θα πρέπει να λάβουν υπόψη ότι είναι γνωστά στην περιοχή ως castellano (Καταλανικά castellà) και ότι ενώ οι περισσότεροι κάτοικοι της Καταλωνίας είναι δίγλωσσοι έχοντας γνώση τόσο των Καταλανικών όσο και των Ισπανικών, καθώς είναι υποχρεωμένοι να διδάσκονται και τις δύο αυτές γλώσσες στο σχολείο, ορισμένοι άνθρωποι είναι πιθανό να αρνηθούν να μιλήσουν στα Ισπανικά, λόγω της ακραίας εθνικιστικής Καταλανικής ιδεολογίας που επικρατεί στην ευρύτερη περιοχή. Αυτό οφείλεται κυρίως σε ιστορικούς λόγους, λόγω του ότι τα Καταλανικά ως γλώσσα είχαν απαγορευτεί από το φασιστικό δικτατορικό καθεστώς του Φράνκο όπως και ίσχυε για τις υπόλοιπες μη-καστιγιάνικες διαλέκτους των Ισπανικών. Παρόλα αυτά, αρκετοί ντόπιοι έχουν συναίσθηση ότι τα Ισπανικά ομιλούνται περισσότερο παγκοσμίως, γι'αυτό και ενδέχεται να δεχτούν να μιλήσουν στα Ισπανικά με ξένους. Με το να απαντήσετε στα Καταλανικά σε μία ερώτηση που έχει γίνει στα Ισπανικά είναι ο τρόπος για να ενημερώσετε τον συνομιλητή σας ότι η μεταξύ σας συζήτηση μπορεί να συνεχιστεί στα Καταλανικά εάν είναι επιθυμητό. Εάν δεν γνωρίζετε Καταλανικά, μπορείτε απλώς να πείτε ευγενικά ότι δεν καταλαβαίνετε, και στις περισσότερες περιπτώσεις δεν πρόκειται να υπάρξει κάποιο πρόβλημα. Τα Ισπανικά αποτελούν την πρώτη γλώσσα ποσοστού 45.92% επί του συνολικού πληθυσμού της Καταλωνίας, ενώ 99% των Καταλανών ομιλούν αρτίως την γλώσσα. Τα Αρανικά, μία υποδιάλεκτος των Γασκώνικων (Οξιτανικά), είναι μειονοτική γλώσσα και ομιλείται μονάχα από μερικές εκατοντάδες κατοίκους εντός του Βαλ ντ'Αράν στη βορειοδυτική Καταλωνία. Το 2006, έλαβε καταστατικό επίσημης γλώσσας. όπως και στο υπόλοιπο τμήμα της Ισπανίας, τα Αγγλικά δεν ομιλούνται ιδιαιτέρως, αν και το εργατικό προσωπικό σε μεγάλα ξενοδοχεία, καθώς και στα κυριότερα τουριστικά αξιοθέατα έχουν επαρκή γνώση της γλώσσας ώστε να είναι σε θέση να επικοινωνήσουν μαζί σας. Τα Γαλλικά ομιλούνται ιδιαίτερα στις περιοχές που βρίσκονται κοντά στα σύνορα με την Γαλλία. == Επαρχίες == == Σημαντικές πόλεις == Βαρκελώνη — αξίζει όσο το σύνολο της επίσκεψής σας... έχει επίσης εξαιρετικά φαγητά! Μπλάνες — βοτανικοί κήποι, παραλίες και μοντέρνα κτίρια Φιγκουέρες — έδρα του Μουσείου Νταλί Ζιρόνα — όμορφη παλιά πόλη με εντυπωσιακή εβραϊκή συνοικία, σε μικρή απόσταση από την Κόστα Μπράβα Λέιδα — σημείο εισόδου στα δυτικά Πυρηναία, ενώ αξίζει μια επίσκεψη και στον Καθεδρικό της Λορέτ ντε Μαρ — εκατομμύρια επισκεπτών έρχονται κάθε χρόνο σε αυτό το παραθαλάσσιο θέρετρο Ματαρό — η γενέτειρα του νουσεντίστα αρχιτέκτονα Ζοζέπ Πουίγκ ι Κανταφάλκ, ο οποίος σχεδίασε αριθμό κτηρίων της πόλης Ρέους — δημοφιλές κέντρο για αναρρίχηση και γενέτειρα και γενέτειρα του αρχιτέκτονα Άντονι Γκαουντί Σαλού — άλλο ένα ιδιαίτερα δημοφιλές παραθαλάσσιο θέρετρο της Καταλωνίας Ταραγκόνα — η πρωτεύουσα της περιοχής στη διάρκεια της ρωμαϊκής περιόδου, ενώ διαθέτει παραλίες, κοντά στην Κόστα Νταουράντα == Επιπλέον προορισμοί == Η Καταλωνία διαθέτει μεγάλη ποικιλία διαφορετικών μεταξύ τους τοπίων σε μικρή απόσταση το ένα από το άλλο, με βουνά στα Πυρηναία (κατά μήκος των συνόρων με την Γαλλία), καταπράσινους λόφους στα βόρεια της χώρας, αγροτικά εκμεταλλεύσιμες πεδιάδες στα δυτικά και παραλίες στα ανατολικά. Κόστα Μπράβα — βραχώδης λόφη και ποικιλία παραλιών με άμμο και βότσαλα Κόστα Νταουράντα — μεγάλος αριθμών παραλιών με άμμο, κοντά στο Σαλού και την Ταραγκόνα. Επίσης μπορείτε να επισκεφτείτε το Πορτ Αβεντούρα Πυρηναία της Ζιρόνα — γραφικές ορεινές πόλεις και δημοφιλή τουριστικά θέρετρα για σκι Μοντσεράτ — ένας ασυνήθιστος ορεινός όγκος με έναν ναό στην κορυφή του, ιδιαίτερα δημοφιλής μεταξύ των Καταλανών Τέρες ντε λ'Έμπρε — με δύο εθνικά πάρκα και το δέλτα ενός ποταμού, αποτελεί μία ήσυχη περιοχή όπου τόσο η φύση όσο και οι παραδόσεις έχουν διατηρηθεί == Πως θα φτάσετε == == Πώς θα μετακινηθείτε == == Τι πρέπει να δείτε == == Ψυχαγωγία == == Τοπική κουζίνα == == Τοπικά ποτά == == Μείνετε ασφαλής == == Κοντινοί προορισμοί ==